গবর্নান্সতা অনৌবা মিৎয়েং, অনৌবা ৱাখল্লোন, প্রধান মন্ত্রীনা রাজ্য সভাদা রাস্ত্রপতিগী ৱারোলগী মোসন ওফ থেংসতা মহাক্কী পাউখুম পীরদুনা হায়খ্রে

প্রধান মন্ত্র শ্রী নরেন্দ্র মোদীনা রাজ্য সভাদা রাস্ত্রপতিগী ৱারোলগী মোসন ওফ থেংসতা পাউখুম পীরদুনা হায়খি মদুদি হৌখিবা চহী মঙাদা সরকারনা গোবর্নান্সতা অনৌবা ৱাখল্লোন অমসুং অনৌবা মিৎয়েং পুরক্লি। দিজিতেল ইন্দিয়াবু মসিগী অনৌবা ৱাখল্লোন অমসুং অনৌবা মিৎয়েংগী খুদম অমা ওইনা ফোংদোক্লদুনা প্রধান মন্ত্রীনা হায়খি মদুদি ২০১৪গী মমাংদা গ্রাম পঞ্চায়ৎ ৫৯ খক্তমক ব্রোদবেন্দ কনেক্তিবিতী লৈরম্মি অদুবু হৌখিবা চহী ৫দা পঞ্চায়ৎ লাখ ১.২৫ হেনবদা ব্রোদবেন্দ কনেক্তিবিতী ফংহল্লে। ২০১৪দা লৈবাক অসিদা কমন সর্বিস সেন্তর লিশিং ৮০ লৈরম্মি অদুবু ঙসিদি মখোয়গী মশিং লাখ ৩ লিশিং ৬৫ হেনখ্রে। সেন্তরশিং অসিদা খুঙ্গংগী নহারোল লাখ ১২ হেনবনা সরকারগী সর্বিস পুম্নমক্কী ওনলাইন দেলিবরী ফংহল্লি হায়না মহাক্না হায়খি। প্রধান মন্ত্রীনা হায়খি মদুদি ভিম এপ্লিকেসন অসি সেক্যুর দিজিতেল ত্রাঞ্জেক্সন প্লেৎফোর্ম অমা ওইনা মালেম পুম্বনা শকখংলে। জনুৱারী থাদা ভিম এপ্লিকেসন্দা লুপা কোতি লাখ ২ লিশিং ১৬ ত্রাঞ্জেক্সন তৌদুনা রেকোর্দ থমখি হায়না মহাক্না হায়খি। রুপে কার্দসু লৈবাক কয়াদা চৎনরে হায়না মহাক্না ফোংদোকখি। জল জীবন মিসন প্রধান মন্ত্রীনা হায়খি মদুদি সরকার অসিগী মিৎয়েংগী অতোপ্পা খুদম অমদি জল জীবন মিসন্নি। মিসন অসিনা য়ুমথোং খুদিংদা পাইপ ৱাতর সপ্লাই শম্নহন্নবা পান্দম থম্লিবা অসিসু লোকেল গবর্নান্সকী মোদেলগী অফবা খুদম অমসুনি হায়না মহাক্না হায়খি। মহাক্না হায়খি মদুদি কেন্দ্র সরকারনা মিসন অসি হৌদোক্লবসু মসিগী মেনেজমেন্ত অসি খুঙ্গংগী থাক্তা ওইগনি। খুঙ্গংগী কমিতীশিংনা মসি ইমপ্লিমেন্ত তৌগনি, ফন্দশিং মেনেজ তৌগনি অমসুং পাইপলাইন সেত তৌবা, তেঙ্কশিংগী বিলদিং অসিনচিংবগা মরী লৈনবা ৱারেপশিং লৌগনি। কোওপরেতিব ফেদরেলিজমগী খ্বাইদগী ফবা খুদম: এস্পিরেস্নেল দিস্ত্রিক্তস প্রোগ্রাম প্রধান মন্ত্রী শ্রী নরেন্দ্র মোদীনা হায়খ্রে মদুদি কেন্দ্র সরকার, রাজ্য সরকার অমসুং দিস্ত্রিক্ত এদমিনিস্ত্রেসন্না লৈবাক অসিগী শোত্থরিবা জিলা ১০০ হেনবগী দিবেলপমেন্তকীদমক থবক তৌরি। মহাক্না হায়খি মদুদি জিলাগা লোয়ননা এস্পিরেস্নেল দিস্ত্রিক্ত প্রোগ্রাম অসি মসিগী এম্প্লিমেন্তিং এজেন্সী ওইনা কোওপরেতিব ফেদরেলিজমগী খ্বাইদগী ফবা খুদম অমা ওইরি। সরকারনা শোত্থরিবা জিলাশিং অসিদা লাইরবা, ত্রাইবেলশিংগী দিবেলপমেন্তকীদমক হোৎনবা য়াবা পুম্নমক হোৎনরি হায়না মহাক্না হায়খি। সমাজগী সেক্সন খুদিংমক্কীদমক সেন্সিতিব ওইনা থবক তৌবা প্রধান মন্ত্রীনা হায়খি মদুদি হৌখিবা চহী মঙা অসিদা লৈবাক অসিগী ত্রাইবেল ফাইতর পুম্নমকপু ইকায় খুম্নরদুনা থবক তৌরি। লৈবাক্কী মফম কয়াদা ম্যুজিয়মশিং শাখ্রে, রিসর্স ইন্সতিত্যুতশিং লিংখৎখ্রে অমদি ত্রাইবেল অর্ত অমসুং লিতরেচর দিজিতাইজ তৌরে। ত্রাইবেল এরিয়াশিংগী হৈথোই শিংথোইরবা অঙাংশিংগী ক্বালিতী এদজুকেসন ফংহন্নবা এক্লব্যা মোদেল রেসিদেন্সিয়েল স্কুলশিং লিংখৎলে। প্রধান মন্ত্রীনা হায়খি, “মসিগী মথক্তা উমংগী পোত্থোক্তগী অহেনবা ইনকম জেনরেত তৌনবা ত্রাইবেল এরিয়াশিংদা ফোরেস্ত ৱেল্থ সেন্তর লিশিং ৩ লিংখৎলে। মসিদা সেল্ফ হেল্প গ্রুপ লিশিং ৩০ শরুক য়াগনি। মসিদা সেন্তর ৯০০ অমসু লিংখৎলে অমসুং ত্রাইবেল মরূপ লাখ ২.৫ হেনবনা মখোয়গা লোয়ননা পুল্লি।” ৱুমেন এম্পৱার্মেন্ততা সরকারনা ৱাশক্লি প্রধান মন্ত্রীনা ফোংদোকখি মদুদি সরকার অসিনা ৱুমেন এমপৱারমেন্তকীদমক খোংথাং কয়া লৌখৎলি। প্রধান মন্ত্রীনা হায়খি, “লৈবাক অসিগী পুৱারীদা অহানবা ওইনা মিলিতরী স্কুলশিংদা ইচানুপীশিংগী এদমিসন অয়াবা পীখ্রে। মিলিতরী পুলিসতা নুপীগী এপোইন্তমেন্তকী থবকসু চত্থরি।” লৈবাক অসিদা নুপীগী সেফতীগীদমক ৱান স্তোপ সেন্তর ৬০০ হেন্না শাখ্রে। লৈবাক অসিগী স্কুল খুদিংমক্তা ক্লাস VIতগী XII ফাওবদা লৈরিবা নুপীমচাশিংদা সেল্ফ দিফেন্স ত্রেনিং পীরি। সেক্স ওফেন্দর মশক খংদোক্নবা অমসুং ত্রেক তৌনবা নেস্নেল দাতাবেজ অমা শেমগৎলে। মদুগী মথক্তা লৈবাক অসিগী জিলা খুদিংমক্তা এন্তি-হ্যুমেন ত্রাফিকিং য়ুনিৎশিং লিংখৎনবা থৌরাং তৌরি। অঙাংশিংদা সেক্সুয়েল ভাইওলেন্সকী শাথিরবা কেসশিং দিল তৌনবা পোস্কো এক্তপু হেন্না পাকথোক চাওথোক্নবা এমেন্দ তৌরে। মতম চানা জস্তিস ফংনবগীদমক লৈবাক পুম্বদা ফাস্ত ত্রেক কোর্ত লিশিং অমা হেন্না শারগনি।